ການແພດ: ນັກວິທະຍາສາດຄົ້ນພົບຢາວັກຊີນ ປ້ອງກັນມະເຮັງເຕົ້ານົມ
ຢາ​ວັກ​ຊີ​ນທີ່ຄົ້ນພົບໃໝ່ນີ້​ໄດ້​ເຮັດ​ໃຫ້​ພວກ​ໜູທີ່ເພາະ​ພັນ​ມາລ້ຽງ​ໄວ້​ໃນ​ຫ້ອງ​ທົດ​ລອງ ​ແບບ​ພິ​ເສດນັ້ນ ປາສະຈາກເນື້ອງອກຢ່າງສິ້ນເຊີງ.
ພວກນັກວິທະຍາສາດໄດ້ຄົ້ນພົບ ອັນທີ່ພວກເຂົາເຈົ້າເວົ້າວ່າ ອາດຈະນໍາໄປສູ່ຢາປ້ອງກັນແລະປິ່ນປົວໂຣກມະເຮັງໃນເຕົ້ານົມ ຊຶ່ງເປັນໂຣກທີ່ແຜ່ຫຼາຍແລະຮ້າຍແຮງເຖິງຕາຍ ທີ່ເກີດກັບແມ່ຍິງ ຫຼາຍໆລ້ານຄົນ ໃນທົ່ວໂລກ ຢາວັກຊິນທົດລອງ ທ່ີພັດທະນາຂຶ້ນໂດຍນັກຄົ້ນຄວ້າທ່ີ ສະຖາບັນ Cleveland Clinic’s Lener Institute ໃນ ລັດ Ohio ໄດ້ຮັບຜົນເຖິງຮ້ອຍເປີເຊັນ ໃນການປ້ອງກັນໂຣກ ມະເຮັງໃນນົມຂອງພວກໜູຈຳນວນນ່ືງ ທ່ີຖືກເພາະພັນຂຶ້ນ ມາເພື່ອໃຫ້ເປັນໂຣກດ່ັງກ່າວນີ້ໂດຍສະເພາະ ນອກນັ້ນ ຢາວັກຊີນທີ່ວ່ານີ້ ຊຶ່ງໄດ້ຖືກຜະລິດຂື້ນມາທົດລອງໃຊ້ເປັນ ເວລາດົນເຖິງ 8 ປີ ຍັງໄດ້ຍັບຍັ້ງ ບໍ່ໃຫ້ເນື້ອງອກຂອງໂຣກມະເຮັງ ທີ່ມີຢູ່ແລ້ວນັ້ນ ຂະຫຍາຍໃຫຍ່ຂື້ນ ມະເຮັງໃນເຕົ້ານົມ ເປັນໂຣກທ່ີມີແຜ່ຫຼາຍອັນດັບທີສອງໃນບັນດາແມ່ຍິງໃນທົ່ວໂລກ ແລະມີລາຍງານວ່າ ມີຜູ້ເປັນໂຣກດ່ັງກ່າວນີ້ລາຍໃໝ່ ປະມານຫ້າແສນຄົນໃນແຕ່ລະປີ ໂຣກນີ້ເປັນໂຣກທ່ີປົວຍາກທ່ີສຸດ ທັງມັກຈະເກີດຄືນມາໃໝ່ອີກ ພາຍໃນເວລາສິບປີ ເຖິງແມ່ນວ່າຜູ້ປ່ວຍເປັນໂຣກນີ້ ຈະໄດ້ຮັບການປ່ິນປົວທີ່ທີ່ຄິດກັນວ່າ ມີຜົນດີແລະພາໃຫ້ ຫາຍດີແລ້ວ ກໍຕາມ ທ່ານວິນຊັນ ທູອີ ຜູ້ນຳພາໃນການຄົ້ນຄວ້ານີ້ ເວົ້າວ່າ ຢາວັກຊິນທ່ີທົດລອງນີ້ຈະກະຕຸ້ນ ໃຫ້ລະບົບຕ້ານທານ ທຳການປ້ອງກັນຮ່າງກາຍຂອງເຮົາໄວ້ ຈາກໂຣກມະເຮັງໃນເຕົ້າ ນົມ ກ່ອນໜ້າມີການຄົ້ນພົບຢານີ້ ບັນຫາກີດກັນອັນໃຫຽ່ຫຼວງ ສຳລັບພວກນັກຄົ້ນຄວ້າກ່ຽວກັບຢາວັກຊິນປ້ອງກັນໂຣກມະເຮັງໃນເຕົ້ານົມ ກໍແມ່ນການຊອກຫາຊ່ອງທາງຂັດຂວາງ ບໍ່ໃຫ້ຮ່າງກາຍຂອງພວກທ່ີເປັນໂຣກມະເຮັງນັ້ນ ກະຕຸ້ນລະບົບຕ້ານທານຂອງມັນຂຶ້ນມາເອງ ໂດຍອັດຕະໂນມັດ ການຕ້ານທານໂດຍອັດຕະໂນມັດນີ້ ຈະເກີດຂຶ້ນເວລາລະບົບຕ້ານທານຂອງຮ່າງກາຍ ຫລົງໄປໂຈມຕີເນື້ອເຍື່ອ ຫຼືລະບົບອະໄວຍະວະທ່ີແຂງແຮງດີຢູ່ແລ້ວຂອງຮ່າງກາຍ ຊຶ່ງການອັກເສບທີ່ຕິດຕາມມານັ້ນ ສາມາດກະຕຸ້ນໃຫ້ເກີດໂຣກມະເຮັງໃນເຕົ້ານົມ ຊະນິດທ່ີຮ້າຍແຮງຍິ່ງຂຶ້ນໄປອີກໄດ້ ແຕ່ທ່ານທູອີກ່າວວ່າ ພວກນັກຄົ້ນຄວ້າຂອງທ່ານໄດ້ ພົບເຫັນວິທີ ທ່ີເຮັດໃຫ້ລະບົບຕ້ານທານ ໂຈມຕີແຕ່ທາດໂປຣຕີນທ່ີມີຢູ່ສະເພາະໃນເນື້ອງອກໃນເຕົ້ານົມ ແລະບໍ່ໃຫ້ໂຈມຕີທາດໂປຣຕີນຢູ່ໃນເນື້ອເຍື້ອທ່ີແຂງແຮງດີນັ້ນ ທ່ານທູອີກ່າວວ່າ ຢາວັກຊີນທ່ີວ່ານີ້ ໄດ້ເຮັດໃຫ້ພວກໜູທ່ີເພາະພັນມາແບບພິເສດ, ລ້ຽງໄວ້ໃນຫ້ອງທົດລອງວິທະຍາສາດ ໃນສະພາບທ່ີພາໃຫ້ເປັນໂຣກມະເຮັງໃນນົມໄດ້ງ່າຍນັ້ນ ປາດສະຈາກເນື້ອງອກຢ່າງສິ້ນເຊີງ ຊ່ຶງທ່ານກ່າວດັ່ງນີ້: ພວກນັກຊ່ຽວຊານກ່າວວ່າ ແມ່ຍິງຜູ້ນ່ຶງມີການສ່ຽງຕໍ່ການເປັນໂຣກມະເຮັງໃນເຕົ້ານົມ ໃນອັດຕາ 12% ໃນຊີວິດຂອງເຂົາເຈົ້າ ແຕ່ອິງຕາມສະຖາບັນໂຣກມະເຮັງແຫ່ງຊາດສະຫະ ລັດແລ້ວ ແມ່ນວ່າພວກແມ່ຍິງທ່ີໄດ້ສືບທອດກໍາມະພັນທີ່ຜິດປົກກະຕິສອງຢ່າງ ທ່ີເອີ້ນວ່າ BROCK-AH 1 ກັບ BROCK-AH 2 ມານັ້ນ ແມ່ນຈະມີການສ່ຽງສູງເຖິງ 60% ຕໍ່ ການເປັນໂຣກມະເຮັງໃນນົມ ພາຍໃນເວລາທີ່ເຂົາເຈົ້າມີອາຍຸ 90 ປີ ໃນຂນະດຽວກັນ ພວກນັກຊ່ຽວຊານທ່ີສະຖາບັນ Cleverland Clinic ກໍວາງແຜນວ່າ ຈະ ຂໍ ໃຫ້ອົງການວາງກົດລະບຽບຄວບຄຸມຢາຂອງສະຫະລັດ ອະນຸຍາດໃຫ້ພວກຕົນລົງມືທົດ ລອງສັກຢານີ້ໃຫ້ຄົນ ພາຍໃນປີໜ້ານີ້ ຢາວັກຊິນປ້ອງກັນໂຣກມະເຮັງໃນນົມທ່ີວ່ານີ້ ຈະ ແນໃສ່ ພວກຜູ້ຍິງທ່ີມີອາຍຸຕັ້ງແຕ່ 40 ປີຂຶ້ນໄປ ທ່ານວິນຊັນ ທູອີ ຜູ້ນໍາພາການຄົ້ນຄວ້ານີ້ເວົ້າວ່າ ໂຄງການຄົ້ນຄວ້າຢາວັກຊິນປ້ອງກັນໂຣກມະເຮັງເຕົ້ານົມນີ້ ໄດ້ຮັບຄວາມດົນໃຈມາຈາກຜົນສໍາເລັດຂອງໂຄງການສັກຢາປ້ອງກັນພະຍາດໃນໝູ່ພວກເດັກນ້ອຍ ແຕ່ວ່າ ຢາປ້ອງກັນທ່ີໄດ້ຜົນດີເຊັ່ນນັ້ນ ສຳລັບພວກຜູ້ຄົນໃນໄວປານກາງແລະແກ່ກວ່ານັ້ນຂຶ້ນໄປ ຊ້ຳພັດບໍ່ມີ ທ່ານ ທູອີ ກັບເພ່ືອນຮ່ວມງານ ໄດ້ພິມເຜີຍແຜ່ຜົນການຄົ້ນຄວ້າຂອງພວກທ່ານ ຢູ່ໃນບົດຄວາມໃນນິຕະຍະສານທ່ີມີຊ່ືວ່າ Nuture Medicine ເມື່ອຕົ້ນເດືອນມີຖຸນານີ້